Selman Waksman

Selman Abraham Waksman (* 22. júl 1888, Nova Pryluka, blízko Kyjeva, Ukrajina, Ruská ríša – † 16. august 1973, Woods Hole, Massachusetts, USA bol americký biochemik, mikrobiológ a profesor na Rutgers University židovského pôvodu. V roku 1952 získal Nobelovu cenu za fyziológiu alebo medicínu za „objav prvého antibiotika účinného proti tuberkulóze – streptomycínu“.

Životopis 
Skúmal prevažne organizmy žijúce v pôde. Objavil významné antibiotikum známe ako streptomycín. Jeho práca však viedla k objavom ďalších najmenej dvanástich antibiotík (napr. neomycín, candicidin a ďalších) a k založeniu vedeckého inštitútu Waksman Institute of Microbiology, ktorý sa nachádza v Busch campus na Rutgers University v meste Piscataway, New Jersey, USA.

V roku 1950 bol ocenený Leeuwenhoekovou medailou a od roku 1952 je držiteľom Nobelovej ceny za fyziológiu alebo medicínu za objav streptomycínu, prvého účinného antibiotika proti tuberkulóze.

Je tiež autorom alebo spoluautorom niekoľkých mikrobiologických diel a publikácií.

Referencie

Iné projekty

Externé odkazy 
 Profil na Nobelprize.org
 Biografia na Nobelprize.org

Zdroj 

Biológovia USA
Chemici USA
Biochemici USA
Biológovia židovského pôvodu
Chemici židovského pôvodu
Osobnosti USA židovského pôvodu
Ukrajinské osobnosti židovského pôvodu
Nositelia Nobelovej ceny za fyziológiu alebo medicínu
Nositelia Nobelovej ceny z USA
Nositelia Leeuwenhoekovej medaily
Naturalizované osobnosti USA
Absolventi University of California, Berkeley
Členovia American Academy of Arts and Sciences
Členovia United States National Academy of Sciences